Høringsbrev

[Høring – digitalisert utkast til Faglig råd ved utredning av risiko for vold – bruk av strukturerte kliniske verktøy / IS-2661](https://helsedirektoratet.no/folkehelse/psykisk-helse-og-rus/utredning-av-risiko-for-vold-bruk-av-strukturerte-kliniske-verktoy)

Helsedirektoratet sender med dette på høring digitalt utkast til Faglig råd ved utredning av risiko for vold- bruk av strukturerte kliniske verktøy.

Faglige råd ved utredning av risiko for vold erstatter rundskrivet IS-9/2007 «Vurdering av risiko for voldelig atferd – bruk av strukturerte kliniske verktøy».

Høringsinvitasjonen sendes til et utvalg aktører/instanser som erfaringsmessig har stor interesse av, eller på ulike vis er involvert i arbeidet med voldsrisiko; både i spesialisthelsetjenesten og i kommunen. Alle som ønsker å delta i høringen, har anledning til det, selv om de ikke har mottatt høringsinvitasjonen.

Faglige råd ved utredning av risiko for vold bygger på et utkast fra ekstern arbeidsgruppe med ledelse fra Kompetansesenter for sikkerhets, - fengsels- og rettspsykiatri, hvor professor Stål Bjørkly har ledet arbeidet.

Høringsinstansene inviteres til å komme med synspunkter på det foreliggende utkastet. Vi ønsker tilbakemeldinger vedrørende det faglige innholdet, innspill om eventuelle områder som burde vært mer inngående omhandlet og innspill som omhandler generell lesbarhet og anvendelighet.

Det presiseres at dette er et digitalt utkast, som ikke er fullstendig gjennomarbeidet med tanke på språk. Endelig korrekturlesning vil bli gjort etter at ekstern høring er gjennomført.

Høringsfristen er 15. desember 2017.

Denne e-posten, inklusive høringsbrev og tilbakemeldingsskjema, må gjerne videresendes til andre interessenter.